Document ID: 31983R0536

*****
ΚΑΝΟΝΙΣΜΟΣ (ΕΟΚ) αριθ. 536/83 ΤΗΣ ΕΠΙΤΡΟΠΗΣ
της 8ης Μαρτίου 1983
περί τροποποιήσεως του κανονισμού (ΕΟΚ) αριθ. 368/77 σχετικά με την πώληση, δια πλειοδοτικού διαγωνισμού, αποβουτυρωμένου γάλακτος σε σκόνη που προορίζεται για τη διατροφή γενικά των ζώων, εκτός των νεαρών μόσχων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1183/82 (2), και ιδίως το άρθρο 7 παράγραφος 5,
Εκτιμώντας:
ότι, δεδομένης της εξελίξεως της τεχνολογίας της παρασκευής του θειικού σιδήρου και του θειικού χαλκού, πρέπει να γίνουν ορισμένες αλλαγές των συνταγών για τη μετουσίωση του αποβουτυρωμένου γάλακτος σε σκόνη, οι οποίες αναφέρονται στο παράρτημα του κανονισμού (ΕΟΚ) αριθ. 368/77 της Επιτροπής της 23ης Φεβρουαρίου 1977 σχετικά με την πώληση, δια πλειοδοτικού διαγωνισμού, αποβουτυρωμένου γάλακτος σε σκόνη που προορίζεται για τη διατροφή γενικά των ζώων, εκτός των νεαρών μόσχων (3), όπως τροποποιήθηκε τελευταία από τον κανονισμό (ΕΟΚ) αριθ. 85/83 (4)·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 368/77 τροποποιείται ως εξής:
1. Οι όροι «επταϋδρίτης του θειικού σιδήρου» που αναφέρονται στις συνταγές Ι Η, Ι Ι, Ι J, Ι Κ, Ι L, ΙΙ L, II M, II N, II O, II P, II Q, II R, II S και ΙΙ Τ, αντικαθίστανται από τους όρους «θειικός σίδηρος μόνο ή/και επτά-υδρίτης».
2. Οι όροι «πενταϋδρίτης του θειικού χαλκού» που αναφέρονται στις συνταγές Ι Η, Ι Ι, Ι J, I K, I L, II N, II O, II P, II Q, II R, II S, II T και ΙΙ U, αντικαθίστανται από τους όρους « θειικός σίδηρος μόνο ή/και πέντα-υδρίτης».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 8 Μαρτίου 1983.

Labels: 17
6